Otakar Štáfl: Pohľad z Rysov. Zdroj: Web umenia
**Web umenia** je on-line katalóg výtvarných umeleckých diel zo slovenských a českých galérií, ktoré sú zaradené do Centrálneho katalógu diel, ktorý spravuje Slovenská národná galéria.

História a poslanie
-------------------

Evidencia Centrálneho katalógu dokumentačných kariet diel spracúva a sprístupňovaním informácií o dielach výtvarného umenia v zbierkach galérií a múzeí na Slovensku, vznikla ešte v 70. rokoch minulého storočia.

Začiatkom 90. rokov obsahoval Centrálny katalóg cca 180 000 dokumentačných kariet a ako *Informačný systém pre galérie – Centrálna evidencia diel výtvarného umenia* (ISG – CEDVU) spravovaného Slovenskou národnou galériou (SNG), kam prispievajú pracovníci jednotlivých galérií, sa stal dátovým zdrojom aj pre Web umenia. Online databáza diel zo zbierok slovenských galérií fungovala už od roku 2010 avšak v roku 2015 ho s vylepšeným systémom vyhľadávania a triedenia SNG prezentovala ako nový „Web umenia".

Prostredníctvom Webu umenia sa SNG zapojila ako partner do celosvetovej online galérie *Google Arts & Culture.* Slovenské umenie alebo umenie zo Slovenska však nie je prístupné napríklad na *WikiGallery*. SNG a Web umenia je súčasťou Slovakiana čo je stránka s ambíciu vytvorenia centrálneho portálu kultúrneho dedičstva Slovenska rezortom Ministerstva kultúry SR, ktorej súčasťou je aj Výtvarné umenie. Na Slovakiane je v novembri 2022 viac ako 30 tisíc záznamov v kategórii Výtvarné umenie pokiaľ na Webe umenia v rovnakom čase bolo viac ako 170 tisíc výtvarných diel.

Zapojené galérie
----------------

V dobe vzniku (2015) bolo najprv zapojených dvanástich slovenských a tri české galérie. V roku 2022 ich už bolo spolu 21 z toho 4 v Česku.

1. Slovenská národná galéria
2. Oravská galéria v Dolnom Kubíne
3. Galéria umenia Ernesta Zmetáka v Nových Zámkoch
4. Liptovská galéria Petra Michala Bohúňa v Liptovskom Mikuláši
5. Galéria mesta Bratislavy
6. Galéria Miloša Alexandra Bazovského v Trenčíne
7. Nitrianska galéria
8. Stredoslovenská galéria
9. Galéria umelcov Spiša
10. Východoslovenská galéria v Košiciach
11. Tatranská galéria
12. Považská galéria umenia
13. Šarišská galéria v Prešove
14. Kysucká galéria v Oščadnici
15. Turčianska galéria
16. Galéria Jána Koniarka v Trnave
17. Múzeum Vojtecha Löfflera (Košice)
18. Moravská galerie
19. Památník národního písemnictví
20. Galerie moderního umění v Roudnici nad Labem
21. Galerie moderního umění v Hradci Králové

Používanie webu verejnosťou
---------------------------

V rámci projektu Digitálna galéria, financovaného z Európskeho fondu regionálneho rozvoja, bolo od roku 2012 zdigitalizovaných 100 100 diel zo zbierok viacerých Slovenských galérii vrátane SNG. Nielen vybraní "bádatelia" ale postupne SNG diela sprístupňovala aj verejnosti na stránke Web umenia. Web umenia ako riešenie pre verejné sprístupnenie digitalizovaných slovenských umeleckých zbierok bol predstavený v roku 2015 a vyvíja ho laboratórium LAB.SNG - platforma SNG, ktorá skúma možnosti využitia digitálnych technológií. Výsledkom je aj vlastný softvér pod MIT licenciou, na ktorom je web s podporou PHP, MySQL a Elasticsearch prevádzkovaný.

### Vyhľadávanie podľa techniky, materiálu, výtvarného druhu

Výtvarné diela je možné vyhľadávať v katalógu pomocou filtrov technika (olej, tuš, ceruzka, akvarel, tužka, pero, lept, tempera, drevorez, tlač, litografi, rytina, pastel, akvarel, kvaš,..) materiál (kartón, papier, výkres,..) a výtvarný druh (kresba, maľba, design,.).

### Podľa typu autorskej ochrany

#### Voľné diela

Prostredníctvom webu umenia si môže verejnosť prezerať všetky vystavené umelecké diela. Pri voľných dielach, ktoré „sú sprístupnené ako verejné vlastníctvo (public domain)" je možné aj sťahovať digitálne kópie v tlačovej kvalite, prípadne objednať a zaplatiť si ich tlač v SNG. Z dôvodu rekonštrukcie budovy SNG je v roku 2022 služba tlačených reprodukcií dočasne nedostupná. Tlačené reprodukcie si bolo treba prevziať osobne a v roku 2019 stáli od 28 po 65 eur za kus.

#### Chránené diela

Digitálne reprodukcie diel chránených autorským zákonom (zvyčajne počas autorovho života a 70 rokov po jeho smrti) SNG neposkytuje (voľne) ani na (všeobecné) súkromné účely ako sú dekorácia (len pre vlastné účely) alebo dar. Pri vypisovaní objednávky reprodukcie je preto potrebné uviesť účel výskumné, edukačné účely a uviesť o ňom aj podrobnejšie informácie (*„Na základe Vami uvedených informácií vytvorí SNG písomný súhlas s využitím digitálnej reprodukcie iba na predmetný účel – je to legislatívna ochrana tak pre Vás ako aj pre nás.").*

### Cena

Na výskumný účel (školské a vedecké práce, biografie) a edukačný účel (vzdelávacie pomôcky) poskytuje SNG reprodukcie zväčša bezplatne. Na komerčný účel (publikácie, produkty, propagačné materiály) sa cena odvíja od viacerých faktorov a hodnotí sa individuálne.

### Možnosti

Pri jednotlivých dielach sú podľa ochrany ich práv a rozlíšenia 1 až 4 možnosti:

* so zoomom majú rozlíšenie 5 000 obrazových bodov v dlhšom smere
* pridať medzi obľúbené (pri každom diele)
* objednať reprodukciu
* stiahnuť (len voľné, ak majú značku zoom, potom s rozlíšením 5 000 bodov v dlhšom smere)

Poznámky
--------

1. ↑  Filter „len voľné (diela)"

Referencie
----------

1. 1 2   *Čo je web umenia?* [online]. Bratislava: Slovenská národná galéria, [cit. 2022-09-27]. Dostupné online.
2. 1 2 3   *Centrálny katalóg diel* [online]. Bratislava: Slovenská národná galéria, [cit. 2022-09-27]. Dostupné online.
3. ↑  BAHURINSKÁ, Jana; ČUDRNÁK,, Michal; HERGOTT, Vladimír. *Digitalizácia v prostredí galérií* [online]. Bratislava: Slovenská národná galéria, [2009], [cit. 2022-09-27]. Dostupné online.
4. 1 2  MOČKOVÁ, Jana. Spustili nový Web umenia – robte si s dielami, čo chcete. *Denník N* (Bratislava: N Press), 2015-06-11. Dostupné online [cit. 2022-09-27]. ISSN 1339-844X.
5. 1 2  KERNOVÁ, Miroslava. *Z webumenia.sk si môžete stiahnuť obrazy ako reprodukcie* [online]. Bratislava: omediach.com, 2015-06-13, [cit. 2022-09-27]. Dostupné online.
6. ↑   *Slovak National Gallery, Bratislava, Slovensko* [online]. Google Arts & Culture, [cit. 2022-11-04]. Dostupné online.
7. ↑   *Allegory On The Peace Of Pressburg 1808 - Andrea, the Elder Appiani - WikiGallery.org, the largest gallery in the world* [online]. www.wikigallery.org, [cit. 2022-11-04]. Dostupné online.
8. ↑   *Slovakiana: Výsledky vyhľadávania sú filtrované podľa nasledujúcich kritérií: Grafika, Kresba* [online]. MK SR, [cit. 2022-11-04]. Dostupné online.
9. 1 2   *Reprodukcie* [online]. sng.sk, [cit. 2022-09-28]. Dostupné online. Archivované 2022-09-28 z originálu.
10. ↑   *Welcome* [online]. 2022-09-09, [cit. 2022-09-28]. Original-date: 2014-11-28T15:19:53Z. Dostupné online.
11. ↑  LAB.SNG. *Web umenia* [online]. Web umenia /katalog, [cit. 2022-11-05]. Dostupné online. Archivované 2022-11-05 z originálu. (po česky)
12. ↑  LAB.SNG. *Web umenia* [online]. Web umenia, [cit. 2022-09-28]. Dostupné online.
13. ↑   *Web umenia : Reprodukcie* [online]. Bratislava: Slovenská národná galéria, [cit. 2022-09-27]. Dostupné online.
14. 1 2 3   *Web umenia : Reprodukcie* [online]. Bratislava: Slovenská národná galéria, [cit. 2019-08-22]. Dostupné online. Archivované 2019-08-22 z originálu.
15. ↑   *Web umenia : Objednávka* [online]. Bratislava: Slovenská národná galéria, [cit. 2022-08-25]. Dostupné online.

Pozri aj
--------

* Slovakiana


|  |  |
| --- | --- |
| Portal | Umelecký portál |

Externé odkazy
--------------

* webumenia.sk – oficiálna stránka
* Web umenia závidia SNG aj v Česku – článok v denníku Pravda (2015)

| * z
* d
* u
Slovenská národná galéria |
| --- |
| 
* Bratislava: Esterháziho palác
* Prístavba Slovenskej národnej galérie
* Zvolen: Zvolenský hrad
* Spišská Belá: Kaštieľ v Strážkach
* Ružomberok: Galéria Ľudovíta Fullu
* Pezinok: Schaubmarov mlyn

 |
| 
* Web umenia (on-line katalóg diel pod správou SNG)

 |